ट्विटर पर किया फॉलो; हत्या के बाद फैंस की लिस्ट बढ़ी, 3.79 लाख हुए फॉलोअर
WWE Superstar John Cena Followed Sidhu Moose Wala. पंजाबी सिंगर शुभदीप सिंह सिद्धू मूसेवाला की हत्या के बाद उनके फैंस की लिस्ट लगातार बढ़ती जा रही है। सोशल मीडिया पर अब उन्हें फॉलो करने वाली लिस्ट में हॉलीवुड एक्टर और WWE के मशहूर रेसलर जॉन सीना का नाम भी जुड़ गया है
पंजाबी सिंगर शुभदीप सिंह सिद्धू मूसेवाला की हत्या के बाद उनके फैंस की लिस्ट लगातार बढ़ती जा रही है। सोशल मीडिया पर अब उन्हें फॉलो करने वाली लिस्ट में हॉलीवुड एक्टर और WWE के मशहूर रेसलर जॉन सीना का नाम भी जुड़ गया है। जॉन सीना ने ट्विटर पर सिद्धू मूसेवाला को फॉलो किया है। सिद्धू के ट्विटर पर 3.79 लाख हुए फॉलोअर हैं।
ट्विटर पर सिद्धू की फॉलोअर्स लिस्ट में जॉन सीना
विश्व में रेसलिंग के मशहूर जॉन सीना ने रिंग में शायद ही कोई ऐसा रेसलर छोड़ा होगा, जिसे उन्होंने पटकनी न दी हो। उनके मूव के पूरे विश्व में लोग फैन हैं। ऐसे में उनका सिद्धू मूसेवाला को फॉलो करना एक बड़ी बात है।
बीते महीने ही सिद्धू मूसेवाला की मौत को एक साल हुआ है। कुछ दिन पहले ही मूसेवाला का जन्मदिन भी बनाया गया। इस अवसर पर कनेडियन रैपर स्टेफलॉन डॉन गांव मूसा पहुंची थी और बलकौर सिंह और चरण कौर के साथ मुलाकात की थी।
आने वाले 11 सालों तक सिद्धू के गाने आएंगे
सिद्धू मूसेवाला को दुनिया को अलविदा कहे चाहे एक साल हो चुका है, लेकिन उनके फैंस की गिनती लगातार बढ़ती जा रही है। कुछ समय पहले उनका 'मेरा ना' सॉन्ग रिलीज किया गया था। परिवार का कहना है कि सिद्धू के उनके पास इतने गीत हैं कि आने वाले 10-11 साल उनके फैंस नए गीत सुनते रहेंगे।
29 मई 2022 को हुई थी सिद्धू मूसेवाला की हत्या
सिद्धू मूसेवाला के नाम से मशहूर शुभदीप सिंह सिद्धू की 29 मई 2022 को पंजाब के मानसा जिले में गोली मारकर हत्या कर दी गई थी। पंजाब सरकार के मुताबिक इस मामले में अब तक 29 लोगों को गिरफ्तार किया गया है, दो आरोपी मुठभेड़ में मारे गए और 5 को भारत के बाहर से लाया जाना है। इसके लिए राज्य सरकार केंद्र और अन्य एजेंसियों के संपर्क में हैं। सिद्धू मूसेवाला की हत्या के मामले में मुख्य आरोपी गैंगस्टर लॉरेंस गैंग का गोल्डी बराड़ है।